CELEX: 62013CN0316
Language: sk
Date: 2013-06-10 00:00:00
Title: Vec C-316/13: Návrh na začatie prejudiciálneho konania, ktorý podal Cour de cassation (Francúzsko) 10. júna 2013 — Gérard Fenoll/Centre d’aide par le travail La Jouvene, Association de parents et d’amis de personnes handicapées mentales (APEI)

27.7.2013   
            
            
               SK
            
            
               Úradný vestník Európskej únie
            
            
               C 215/13
            
         Návrh na začatie prejudiciálneho konania, ktorý podal Cour de cassation (Francúzsko) 10. júna 2013 — Gérard Fenoll/Centre d’aide par le travail La Jouvene, Association de parents et d’amis de personnes handicapées mentales (APEI)
   (Vec C-316/13)
   2013/C 215/17
   Jazyk konania: francúzština
   
      Vnútroštátny súd, ktorý podal návrh na začatie prejudiciálneho konania
   
   Cour de cassation
   
      Účastníci konania pred vnútroštátnym súdom
   
   
      Žalobca: Gérard Fenoll
   
      Žalovaní: Centre d’aide par le travail La Jouvene, Association de parents et d’amis de personnes handicapées mentales (APEI) d’Avignon
   
      Prejudiciálne otázky
   
   
               1.
            
            
               Má sa článok 3 smernice 89/391/EHS (1), na ktorú odkazuje článok 1 smernice 2003/88/ES zo 4. novembra 2003 (2), ktorý vymedzuje jej pôsobnosť, vykladať v tom zmysle, že osobu prijatú do centra pracovnej pomoci možno považovať za „pracovníka“ v zmysle uvedeného článku 3?
            
         
               2.
            
            
               Má sa článok 31 Charty základných práv Európskej únie vykladať v tom zmysle, že osobu, ktorá je uvedená v predchádzajúcej otázke, možno považovať za „pracovníka“ v zmysle tohto článku 31?
            
         
               3.
            
            
               Môže sa osoba, ktorá je uvedená v prvej otázke, priamo dovolávať práv, ktoré jej vyplývajú z Charty, s cieľom získať nárok na platenú dovolenku, ak vnútroštátna právna úprava nepriznáva tejto osobe taký nárok, a musí vnútroštátny súd s cieľom zaručiť úplný účinok tohto nároku neuplatniť akékoľvek odporujúce ustanovenie vnútroštátneho práva?
            
         
      (1)  Smernica Rady 89/391/EHS z 12. júna 1989 o zavádzaní opatrení na podporu zlepšenia bezpečnosti a ochrany zdravia pracovníkov pri práci (Ú. v. ES L 183, s. 1; Mim. vyd. 05/001, s. 349).
   
      (2)  Smernica 2003/88/ES Európskeho parlamentu a Rady zo 4. novembra 2003 o niektorých aspektoch organizácie pracovného času (Ú. v. EÚ L 299, s. 9; Mim. vyd. 05/004, s. 381).